tomron87/hebrew-wikipedia-sentences-corpus huggingface dataset:
ספיקר, לעומת זאת, הכחיש כל קשר לפרשה.
ב-27 בינואר 1927, זיכה הקומישינר את קוב וספיקר מכל אשמה, בעיקר משום שליאונרד סירב להופיע בדיונים.
השניים הורשו לחזור לקבוצותיהם הקודמות, אך יכלו גם ללכת לקבוצות אחרות.
ספיקר בוושינגטון סנטורס, ואילו קוב בחר ללכת לפילדלפיה אתלטיקס.
שנה מאוחר יותר, הצטרף ספיקר אליו לקבוצה.
קוב טען שהוא יחזור לליגה אך ורק משום שהוא רוצה לפרוש בתנאים שלו.
קוב חזר לעונת 1928, אך שיחק בתדירות נמוכה, בשל גילו המבוגר והיכולת הטובה של החובטים הצעירים, שהיו שוב במירוץ לאליפות עם היאנקיז.
ב-3 בספטמבר חבט את חבטו האחרונה בקריירה ושבוע לאחר מכן, ב-11 בספטמבר שיחק את משחקו האחרון.
בסוף העונה הוא הודיע על פרישה סופית.
במשך 23 עונות רצופות (למעט עונת הרוקי שלו), השיג קוב ממוצע חבטות של לפחות 300. - שיא מייג'ור ליג שאינו נראה שביר.
קוב פרש ממשחק כשהוא אדם עשיר ומצליח מאוד.
בתחילה טייל עם משפחתו באירופה, לאחר מכן השתקע קצת בסקוטלנד ולבסוף חזר לחוותו בג'ורג'יה.
את הזמן הוא העביר בציד, גולף, פולו ודיג.
בילוי אחר שלו היה סחר באגרות ומניות חוב - דבר שעזר לו להגדיל את הונו האישי.
בחורף 1930, עבר קוב לאחוזה ספרדית ששכנה בקהילת המיליונרים מחוץ לסן פרנסיסקו, קליפורניה.
במקביל, הגישה אשתו צ'ארלי את תביעת הגירושין הראשונה שלה, שלבסוף ירדה מהפרק.
ב-1947 התגרש הזוג סופית, לאחר 39 שנות נישואים.
שנתיים לאחר מכן, כשהוא בן 62, התחתן קוב בשנית.
ב-1956, גם נישואים אלה הסתיימו בגירושין.
את ימיו האחרונים, העביר קוב כמעט ללא קרובים וחברים.
ביוני 1961, התאשפז קוב בבית חולים באטלנטה, כשלצידו אשתו הראשונה ובנו ג'ימי.
חודש לאחר מכן, ב-17 ביולי, הוא נפטר.
בהלווייתו נכחו 150 אנשים, כשמתוכם רק ארבעה אנשי בייסבול.
במותו, הוערך הונו של קוב ב-11.78 מיליון דולר (כ-93 מיליון כיום).
בצוואתו הוא הותיר רבע מהסכום לקרן החינוך שהקים, ואת השאר הוריש לצאצאיו.
נכון ל-2012, קרן החינוך שלו חילקה 14.2 מיליון דולר למלגות ליוצאי מדינת ג'ורג'יה.
קוב נחשב בעיני רבים לשחקן הבייסבול הטוב ביותר בתקופת הכדור המת ("Dead Ball Era"), ורבים רואים בו את אחד השחקנים הגדולים בתולדות המשחק.
בשנת 1998, הוא דורג שלישי ברשימת מאה שחקני הבייסבול הגדולים ביותר, שנערכה על ידי המגזין "Sporting News".
בפברואר 1936, כשפורסמו התוצאות של הבחירות הראשונות להיכל התהילה של הבייסבול, התגלה כי קוב קיבל 222 קולות מתוך 226 הצבעות.
ארבעת הנבחרים האחרים באותה שנה היו בייב רות', הונוס ואגנר, כריסטי מת'יוסון ו-וולטר ג'ונסון, אך איש מהם לא קיבל יותר קולות מקוב.
התוצאות המדהימות הראו שלמרות שרבים מאנשי הבייסבול לא אהבו את אישיותו של קוב, הם העריכו את הישגיו הספורטיביים ואת הדרך בה שיחק.
טייוון רונל "טיי" לוסון הוא כדורסלן אמריקאי המשחק בקבוצת שאנדונג גולדן סטארס מליגת העל הסינית, בעמדת הרכז.
לוסון נולד בעיר קלינטון שבמרילנד, ארצות הברית.
בשנתו האחרונה בתיכון עזב את מרילנד כדי ללמוד באקדמיית הכדורסל "אוק היל" שבווירג'יניה.
לאורך עונת התיכונים הציג לוסון ממוצעים של 23.8 נקודות, 9.1 אסיסטים ו-5 חטיפות למשחק, ובסיומה הוזמן להשתתף במשחק מקדונלד'ס אול-אמריקן היוקרתי וכן במשחק נייקי הופ סאמיט המפגיש שחקני תיכון אמריקאים מצטיינים מול שחקנים בינלאומיים נבחרים.
לאחר לימודיו התיכוניים בחר ללמוד באוניברסיטת קרוליינה הצפונית בצ'אפל היל.
כבר בעונת ה שלו הוביל את הקבוצה עם 5.6 אסיסטים למשחק ועזר ל"טאר הילס" להגיע עד משחק הגמר המחוזי (מחוז ACC).
בעונתו השנייה במכללה המשיך להציג יכולת טובה וסחב את הקבוצה, יחד עם טיילר האנסברו, ויין אלינגטון ודני גרין, עד חצי גמר טורניר אליפות המכללות.
במשחק עצמו הובסו הטאר הילס מול אוניברסיטת קנזס בתוצאה 84–66, בין היתר בשל יכולתו החלשה של לוסון במשחק, שקלע רק 2 מתוך 8 הזריקות שלקח, ומסר שני אסיסטים בלבד.
בעונת 2008/2009 ויתר לוסון על האפשרות להירשם לדראפט ה-NBA והחליט להמשיך לעונה שלישית במכללה.
יחד עם האנסברו, אלינגטון וגרין, שבחרו גם הם להישאר בקרוליינה הצפונית, הוביל לוסון את קבוצתו לזכייה באליפות ליגת המכללות.
במשחק הגמר מול אוניברסיטת המדינה של מישיגן "כיפר" לוסון על הופעתו בשלבי הסיום של העונה הקודמת, קלע 21 נקודות, מסר 6 אסיסטים וחטף 8 פעמים – מספר השיא לשחקן במשחק אליפות המכללות.
בסיום העונה זכה לוסון בתואר שחקן העונה של מחוז ה-ACC, וכן נבחר לחמישייה השנייה של העונה בליגת המכללות.
כמו כן זכה לוסון ב"פרס בוב קוזי" המוענק לרכז הטוב ביותר בליגת המכללות.
באפריל 2009 הודיע לוסון על כוונתו להירשם לדראפט ה-NBA.
לוסון נבחר בבחירה ה-18 בדראפט 2009 על ידי קבוצת מינסוטה טימברוולבס, שהעבירה אותו בטרייד לדנוור נאגטס.
בעונה וחצי הראשונות שלו בקבוצה שימש לוסון כמחליף לצ'אנסי בילאפס, הרכז הפותח של הקבוצה, עד שבפברואר 2011 הועבר בילאפס לניו יורק ניקס, יחד עם כוכב הקבוצה כרמלו אנתוני.
הטרייד פינה ללוסון את עמדת הרכז הפותח והפך אותו לאחד השחקנים המובילים בקבוצה.
ב-9 באפריל 2011 קבע לוסון שיא NBA כאשר קלע 10 שלשות רצופות ללא החטאה, בניצחון קבוצתו על מינסוטה טימברוולבס.
רצף השלשות של לוסון נעצר כשהחטיא את זריקת השלוש ה-11 שלו, והוא סיים את המשחק עם 37 נקודות, 7 ריבאונדים ו-6 אסיסטים.
בשל שביתת השחקנים בעונת , חתם לוסון על חוזה זמני בז'לגיריס קובנה.
לוסון הספיק להשתתף ב-7 משחקי יורוליג עד סיום שביתת השחקנים, במהלכם הציג ממוצעים מאכזבים מעט של 7.4 נקודות ו-1.3 אסיסטים למשחק.
בתום השביתה חזר לוסון לדנוור נאגטס, בהתאם לחוזה שלו עם ז'לגיריס.
בעונת עזר לוסון לנאגטס להעמיד את מאזן הניצחונות הטוב ביותר בתולדות המועדון, 57–25, שהציב אותם במקום השלישי במערב.
עם זאת, הקבוצה הודחה כבר בסיבוב הראשון, על ידי גולדן סטייט ווריורס, למרות יכולת טובה של לוסון שקלע 21.6 נקודות ומסר 8 אסיסטים בממוצע למשחק לאורך הסדרה.
בשתי העונות הבאות המשיך לוסון לשמש כרכז המוביל של הקבוצה, אך כשל בניסיונו להעפיל לפלייאוף עם הנאגטס.
בכל ארבע עונותיו האחרונות בדנוור (–) הוביל לוסון את הקבוצה בנקודות ואסיסטים למשחק, וממוצעיו בתקופה זו עמדו על 16.4 נקודות ו-8.0 אסיסטים למשחק.
בעונת 2014/15 מסר 720 אסיסטים בסך הכול, ובכך שבר את שיא המועדון לאסיסטים בעונה שהחזיק עד אז ניק ואן אקסל, שמסר 714 אסיסטים בעונת .
ב-20 ביולי 2015 נשלח לוסון בטרייד ליוסטון רוקטס בתמורה לפאבלו פריג'יוני, ניק ג'ונסון, קוסטאס פאפאניקולאו, ג'ואי דורסי ובחירת דראפט עתידית.
לוסון התקשה להתאקלם ביוסטון, וקלע לאורך העונה 5.8 נקודות למשחק ב-38.7 אחוזי קליעה מהשדה כשחקן ספסל.
לקראת סיום העונה, ב-1 במרץ 2016, שוחרר מהקבוצה.
כשבוע לאחר שחרורו מהרוקטס חתם לוסון באינדיאנה פייסרס על חוזה עד לסיום עונת .
לקראת עונת , ב-31 באוגוסט 2016, חתם על חוזה לעונה אחת בסקרמנטו קינגס.
ב-19 ביולי 2017 חתם לוסון על חוזה לעונה אחת בשאנדונג גולדן סטארס מהליגה הסינית, עבור כ-2.4 מיליון דולר.
לאורך עונת 2017/2018 קלע 25.5 נקודות למשחק עבור שאנדונג.
בסיומה של העונה הסדירה ולקראת פלייאוף ה-NBA 2018, חתם לוסון על חוזה בוושינגטון ויזארדס.
בסיבוב הפלייאוף הראשון, בו קלע לוסון 5.8 נקודות למשחק, הפסידה וושינגטון לטורונטו ראפטורס בתוצאה 2–4.
בדצמבר 2018 חזר לשחק עבור שאנדונג גולדן סטארס, בה שיחק בעונה הקודמת.
טיי קיגן סימפקינס הוא שחקן אמריקאי.
סימפקינס נולד בניו יורק למוניק וסטיבן סימפקינס; הוא אחיה הקטן של השחקנית ראיין סימפקינס.
הוא הופיע לראשונה בטלוויזיה בגיל 3 שבועות, בסדרה "One Life to Live" ובסדרה "Guiding Light" בה שיחק בשנים 2001–2005 בתפקיד ג'וד קופר באואר.
שיחק באחד מפרקי "חוק וסדר: כוונה פלילית" ב-2005 והמשיך להופיע בפרסומות ומודעות.
סרט הקולנוע הראשון בו השתתף היה "מלחמת העולמות" משנת 2005 בו שיחק ילד בן 3.
ב-2006 שיחק בסדרה "ילדים קטנים" את אהרון אדמסון.
ב-2008 שיחק בסרט "גאווה ותהילה" ביחד עם אחותו רייאן, כבניו של ג'ימי אגאן (קולין פארל), ובסרט "גני הלילה" בתור דילן ויטהד.
באותה שנה הופיע בסרט "חלון פנורמי" יחד עם אחותו.
ב-2010 שיחק בסרט "שלושת הימים הבאים" מאת פאול האגיס בתור לוק ברנן.
בשנת 2011 שיחק בסרט האימה "הרוע שבפנים" בתור דמלטון למברט, תפקיד אליו שב ב-2013 בסרט "הרוע שבפנים 2".
ב-2013 שיחק ב"איירון מן 3" את הילד הארלי קינר, עוזרו של סטארק (רוברט דאוני ג'וניור) והיה הילד הראשון בסדרה.
את תפקיד זה שב לגלם בתפקיד אורח בסרט הנוקמים: סוף המשחק בשנת 2019.
ב-2015 שיחק ב"עולם היורה" את גריי מיטשל לצד ניק רובינסון (ששיחק את ז'אק מיטשל), כשני אחים המבקרים את דודתם קלייר (ברייס דאלאס הווארד) בפארק היורה.
על תפקידו בסרט קיבל את פרס סאטורן על "ההופעה הטובה ביותר של שחקן צעיר".
באותה שנה שיחק במותחן "נעלם" בכיכובה של אוליביה ויילד.
ב-2016 שיחק בסרט "בלשים בע"מ" את בובי.
+שנהסרטתפקידהערות2005מלחמת העולמותילד בן 32006ילדים קטניםארון אדמסון2008Gardens of the Nightדילן ווייטהאדגאווה ותהילהמת'יו איגןחלון פנורמימייקל ווילר2009Family of Fourטומי בייקר2010שלושת הימים הבאיםלוקהרוע שבפניםדלטון למברט2012ArcadiaנאטExtractedאנתוני הצעיר2013איירון מן 3הארלי קינרהרוע שבפנים 2דלטון למברט2015Hangmanמקסנעלםאדםעולם היורהגריי מיטשל2016בלשים בע"מבובי2018הרוע שבפנים: המפתח האחרוןדלטון למברט2019הנוקמים: סוף המשחקהארלי קינר2021Where's Roseאריק דניאלס2022הלוויתןתומאס2023The Re-Education of Molly Singerאליוטהרוע שבפנים: הדלת האדומהדלטון למברטTBABirdsEye
+שנהסדרהתפקידהערות2001 - 2002לחיות את החייםג'ק מנינג4 פרקים2001 - 2005אור מנחהג'וד קופר באוור47 פרקים2005חוק וסדר: כוונה פליליתג'ייק ניקוספרק: "Ex Stasis"2008CSIטיילר וולדריפפרק: "A Thousand Days on Earth"מרפאה פרטיתבריידן טישפרק: "Past Tense"2016איש משפחהמתופף קטןדיבוב; פרק: "How the Griffin Stole Christmas"2019Chimericaלי ברגר הצעירמיני-סדרה2021Doogie Kameāloha, M.D.אנתוניפרק: "Talk-Story"
טיינרה מלו דה קרבאליו הידועה יותר בשם הבמה שלה, טיי מלו היא מתאבקת ברזילאית וג'ודוקא לשעבר, המופיעה בארגון ההיאבקות All Elite Wrestling (AEW).
היא מוכרת בעיקר בשל תקופתה בארגון ההיאבקות WWE, בתוכנית NXT, שבו הופיעה תחת שם הבמה טיינרה קונטי.
מלו מחזיקה בחגורה שחורה בענף הג'ודו ובחגורה כחולה בג'ו ג'יטסו ברזילאי.
כמו כן, היא השתתפה במבחנים לנבחרת האולימפית של ברזיל באולימפיאדת ריו בשנת 2016. טיינרה היא המתאבקת הברזילאית הראשונה שהייתה חלק מארגון ההיאבקות, ה-WWE.
טיינרה החלה להתאמן בהתעמלות מכשירים, אך זמן קצר לאחר מכן עברה לענף אמנויות הלחימה.
בחודש אוקטובר 2016 נודע שמלו תהיה בין המתאבקים שיקבלו חוזה פיתוח כדי להתאמן במתחם האימונים של ה-WWE.
את הופעת הבכורה שלה בזירה ערכה ב-1 באפריל 2017 במסגרת אירוע הרסלמניה אקסס בהפסד לשרה ברידג'ס.
בחודשים שעקבו לקרב זה החלה להתאבק באירועים שאינן שודרו לטלוויזיה תחת השם טיינרה קונטי.
בחודש יוני התקבלה הבשורה שקונטי תהיה אחת מהמתאבקות שישתתפו בטורניר הנשים לזכר מאי יאנג.
קונטי הודחה כבר בסיבוב הראשון על ידי לייסי אוואנס.
ב-11 באוקטובר בפרק של NXT, קונטי הפריעה בקרב המשולש בין ניקי קרוס, פייטון רויס וליב מורגן כאשר היא חוברת לקבוצת The Undisputed Era (אדם קול, בובי פיש וקייל אוריילי) ומונעת מניקי קרוס לנצח בקרב.
ב-1 בנובמבר קונטי התחרתה בקרב הטלוויזיוני הראשון שלה בהפסד לניקי קרוס.
קונטי נטלה חלק במופע המקדים לאירוע רסלמניה, בקרב באטל רויאל נשים לצד כמה מתאבקות נוספות מ-NXT.
קונטי הודחה מהקרב על ידי רובי ריוט, אחת המתאבקות של קבוצת ה-Riott Squad.
ב-8 באוגוסט ניצחה קונטי את ונסה בורן בקרב העפלה לטורניר הנשים לזכר מאי יאנג.
בקרב ששודר ב-26 בספטמבר, קונטי הצליחה לגבור על ג'סי אלבן ולהעפיל לסיבוב השני בטורניר.
בסיבוב זה, שנערך ב-3 באוקטובר, הודחה מהטורניר לאחר הפסד ללייסי ליין.
ב-7 בנובמבר, קונטי נוצחה על ידי דקוטה קאי.
ב-13 בפברואר 2019, קונטי נוצחה בקרב יחידים על ידי אלייה.
ב-27 בפברואר, קונטי חברה לשורות זאיה לי וביחד הן הפסידו לאלייה וונסה בורן.
ב-19 ביוני, קונטי הפסידה בקרב יחידים לזאיה לי.
ב-4 בספטמבר, קונטי הפסידה לביאנקה בלאייר.
בחודש ספטמבר, שם הבמה שלה קוצר לטיינרה.
ב-25 בספטמבר, קונטי הפסידה לדקוטה קאי וב-16 באוקטובר, היא הפסידה לטיגן נוקס.
ב-6 בנובמבר, טיינרה גברה על סנטנה גארט.
ב-25 בדצמבר, הפסידה טיינרה לקנדיס לאריי.
ב-17 באפריל 2020, טיינרה שוחררה מהחוזה שלה עקב קיצוצים בתקציב.
ב-1 באוגוסט 2020, קונטי הוכרזה כאחת המשתתפות אשר תשתתפנה בגביע זוגות הנשים של AEW, כאשר בהגרלה שהתקיימה, היא הוגרלה להיות השותפה של אנה ג'יי.
ב-27 באוגוסט בפרק של התוכנית Dynamite, לאחר ניצחון שהשיגה, קבוצת הדארק אורדר הזמינה אותה להצטרף אליה.
ב-9 בספטמבר, קונטי נחלה הפסד בקרב יחידים לניילה רוז.
בלילה השני של הספיישל New Year's Smash, שנערך ב-13 בינואר 2021, קונטי כשלה בניסיונה לזכות באליפות הנשים של NWA לאחר שהפסידה לאלופה, סרינה דיב.
ב-24 במרץ, קונטי גברה על ניילה רוז.
ב-31 במרץ, קונטי והיקארו שידה הפסידו בקרב זוגות לבאני וניילה רוז.
שבוע לאחר מכן, קונטי ניצחה בקרב יחידים את הבאני.
ב-21 באפריל, ניתנה לקונטי ההזדמנות להתמודד על אליפות הנשים של AEW מאחר שהייתה מדורגת ראשונה בדירוג הטוענות לכתר, לעומת זאת, היא כשלה בניסיונה לזכות בתואר זה לאחר שהפסידה לאלופת הנשים, היקארו שידה.
ב-27 באוגוסט בפרק של התוכנית Rampage, קונטי הפסידה לבאני.
ב-1 בספטמבר בפרק של התוכנית Dynamite, קונטי השיגה ניצחון על פנלופה פורד.
ב-29 בספטמבר בפרק של התוכנית Dynamite, קונטי ואנה ג'יי ניצחו בקרב זוגות את הבאני ופנלופה פורד.
באירוע Full Gear, שנערך ב-13 בנובמבר, קונטי כשלה בניסיונה לזכות באליפות הנשים של AEW לאחר שהפסידה לאלופת הנשים, ד"ר בריט בייקר.
ב-17 בדצמבר בפרק של התוכנית Rampage, קונטי ניצחה את פנלופה פורד בקרב הכנעות.
ב-23 בפברואר בפרק של התוכנית Dynamite, לאחר שג'ייד קארגיל הגנה בהצלחה על אליפות TBS מול הבאני, היא התגאתה במאזן ללא הפסדים שלה והציבה אתגר פתוח על תוארה; קונטי הייתה זו שנענתה בחיוב לאתגר זה והקרב בין השתיים הפך רשמי לאירוע Revolution.
באירוע זה, שנערך ב-6 במרץ 2022, קונטי לא הצליחה לזכות באליפות TBS.
ב-12 באוגוסט במסגרת הפרק Quake by the Lake של התוכנית השבועית Rampage, קונטי עתה תחת שם הבמה טיי מלו, ביחד עם גווארה הגנו בהצלחה על אליפות הזוגות המעורבים של AAA מול דאנטה מרטין וסקיי בלו.
ב-28 באוקטובר בפרק של התוכנית Rampage, מלו גברה על מדיסון ריין.
אליפות הזוגות המעורבים של AAA (פעם אחת, נוכחית) - עם סמי גווארה
PWI דירג אותה במקום ה-49 מתוך 150 המתאבקות הטובות ביותר לשנת 2021
טייבה אל-אבראהים הייתה סופרת מדע בדיוני כוויתית אשר כתבה את ספר המדע הבדיוני הראשון אי פעם בכווית.
בשנת 1980 זכתה במקום רביעי בתחרות הסיפור הקצר מטעם משרד התרבות הכוויתי עבור הסיפור "סעידה".
בשנת 1981 זכתה במקום השני באותה תחרות עבור החלק הראשון של הספר "זכרונות המשרת" (مذكرات خادم).
בעקבות פלישת עיראק לכווית באוגוסט 1990, עברה אל-אבראהים להתגורר במצרים.
כשחזרה לכווית המשיכה לכתוב, אך החלה גם לעסוק בפוליטיקה.
בשנת 2005 ניתנה לנשים בכווית הזכות להיבחר לפרלמנט, ובשנת 2008 התמודדה אל-אבראהים בבחירות המקומיות באחד ממחוזות כווית.
היא חרתה על דגלה את ערכי השוויון בין המינים והפרדת הדת מהמדינה.
המצע כלל בין היתר הגבלת נישואי הגבר לאישה אחת בלבד והבטחת זכויות האישה בעת גירושים.
אל-אברהים קיבלה תעודת הערכה על תרומותיה לאומנות ולספרות.
טייבה אל-אבראהים נפטרה בשנת 2011 בגיל 66.
"היזהר פן תהרוג" (حذار أن تقتل)
טייארינה (שם מדעי: Teilhardina) הוא סוג של קופיף נכחד שחי לפני 47–56 מיליון שנה בתקופת האאוקן.
הפלאונטולוג ג'ורג' גיילורד סימפסון קרא לו על שם הפילוסוף והפלאונטולוג הצרפתי פייר טייאר דה שארדן.
הטייארינה משויך למשפחת האומומידיים הנכחדת שהייתה קרובה של הטרסיוסיים המודרניים.
ייתכן שסוג זה היה קרוב מעט למיני הקופים הפרימיטיביים בעלי האף היבש.
המינים הקטנים היו בגודל של למור עכברי והגדולים דמו מעט למרמוסטים.
הוא דמה במראה מעט לטרסיוס עם עיניים מגודלות, כפות חזקות ובעיקר שרירי רגליים ארוכים מאוד, איתם הוא קיפץ בין העצים.
הוא היה אוכל חרקים לילי.
מאובנים של הטייארינה נמצאו באסיה, אירופה ואמריקה הצפונית.
משערים שתפוצתו המקורית הייתה אסייתית והוא הופץ מערבה לאירופה ודרך גרינלנד הגיע לאמריקה הצפונית.
טיטניק II (טיטניק 2; באנגלית: Titanic II) היא אוניית נוסעים מתוכננת הנבנית כהעתק של טיטניק.
הפרויקט הוכרז בשנת 2012 על ידי איש העסקים האוסטרלי קלייב פאלמר .
ב־2012 הכריז קלייב פאלמר שבכוונתו לייסד חברת ספנות חדשה בשם ה"כוכב הכחול" (כהומאז' לחברת "הכוכב הלבן" שבבעלותה הייתה הטיטניק) ולבנות את הטיטניק מחדש לה הוא ייקרא בשם "טיטניק 2".
האונייה הייתה אמורה להפליג ב־2016 אך בגלל בעיות במימון הפסיקו את הבנייה.
ב־2018 פורסם כי בעיית המימון טופלה ושהאונייה תושק במהלך שנת 2022 ותפליג את הפלגת הבכורה שלה מסין לדובאי.
עלות האונייה היא כחצי מיליארד דולר, בעוד הטיטניק המקורית עלתה רק 144 מיליון דולר.
האונייה תיבנה במספנות "CSC Jinling" הממוקמות בסין, בניגוד למקום הבנייה של הטיטניק המקורית שהיה בבלפסט שבאירלנד.
נכון לסוף 2022 הפרויקט נראה כגנוז וללא התקדמות לבנייה.
מבחינה חיצונית האונייה תיראה כשכפול של הטיטניק המקורית, אך יוספו לה בצדדים סירות הצלה, שבניגוד למצב באונייה המקורית אמורות להספיק לכלל הנוסעים.
האונייה תחולק למחלקות ראשונה, שנייה ושלישית, כמו באונייה המקורית.
המחלקות יעוצבו לפי עיצובן בטיטניק המקורית.
לנוסעים במחלקה הראשונה יחולקו תחפושות תקופתיות, אותן הם יוכלו ללבוש כדי לדמות חוויה של הפלגה בטיטניק המקורית.
לאונייה יהיו 4 ארובות, שתיים מהן יתפקדו כארובות רגילות והשתיים האחרות ישמשו כגלריות הנצחה.
היא תשקול 56 אלף טון, אורכה יהיה 269.15 מטרים וגובהה 53.35 מטרים.
האונייה תוכל לשאת 2,435 נוסעים ו־900 אנשי צוות.
בניגוד לאונייה המקורית, האונייה החדשה תונע באמצעות מנועי דיזל.
רוב הביקורות למיזם הן חיוביות, מיליוני איש הביעו את התעניינותם ב"טיטניק 2" ורצונם לקנות כרטיס להפלגה על האונייה שלטענתם המיזם הוא "חלום שמתגשם".
ישנן גם ביקורות לא חיוביות, הביקורות הלא חיוביות באו מצאצאיהם של הנספים באסון הטיטניק המקורי שטענו כי טיטניק חדשה "תפגע בזיכרון הנספים".
בסמוך להכרזתו של פאלמר על הפרויקט, הכריזו בעליהם של אתר הנופש "רומנדיסי" במחוז סצ'ואן שבסין גם הם על כוונה לבניית אוניית העתק לטיטניק המקורית.
האונייה תשמש כאטרקציה תיירותית, ותעגון בנהר הסמוך לאתר הנופש.
בניגוד ל"טיטניק II", אונייה זו אינה מיועדת לשיט.
מועד הפעלתה של האונייה מתוכנן לסוף 2022.
א-טייבה הוא כפר בדרום לבנון בנפת מרג' עיון שבמחוז א-נבטיה.
בכפר מתגוררים כ-3,000 איש, רובם המוחלט מוסלמים מתואלים (שיעים).
בשנת 1875, ביקר הארכאולוג והגאוגרף הצרפתי ויקטור גרן בכפר, העריך שגרו בו כ-800 תושבים, וכתב: .
בעת מאורעות תל חי, בשנת 1920, מצאו מקלט בטייבה מספר משפחות של תושבי מטולה אצל השיעים שאיתם היו ביחסים טובים באותן שנים.
המשפחות התארחו אצל מוכתר הכפר כאמל אסעד, למרות זאת, במאי 1948, פשט הפלמ"ח על טייבה ואנשיו שרפו את הארמון של משפחת אסעד יחד עם עוד שבעה בניינים נוספים בכפר.
באוקטובר 1948, במהלך מבצע חירם כבשה חטיבת כרמלי, ללא קרב, את הכפר ו-13 כפרים סמוכים.
רק לאחר הסכמי שביתת הנשק בתום מלחמת העצמאות, ב-23 במרץ 1949 פינה צה"ל את הכפר.
בתקופת מלחמת האזרחים בלבנון, באפריל 1977, המיליציה הנוצרית, צבא לבנון החופשית בראשותו של סעד חדאד, הצליח לכבוש את הכפר.
אחרי מבצע ליטני החזיק כוח יוניפי"ל בחלקו הדרומי של הכפר.
בספטמבר 1972 פוצץ טור שריון של צה"ל מספר מעוזי פת"ח בכפר.
באפריל 1974 פוצץ כוח צה"ל עשרה בתים בכפר ואת תחנת שאיבת המים האזורית.
בינואר 1975, שוב פשט כוח של 200 חיילי צה"ל על הכפר, ופוצץ בית על יושביו.
הכפר נכבש על ידי צה"ל במהלך מלחמת לבנון הראשונה ביוני 1982, והיה בשליטת ישראל עד מאי 2000, עת נסוג צה"ל מלבנון.
בשנת 1998 נהרג חייל צה"ל ושניים נפצעו בחילופי אש בין שתי יחידות גולני סמוך לטייבה.
בזמן מלחמת לבנון השנייה, בחודשים יולי–אוגוסט 2006, שוב כבש צה"ל את הכפר.
ב-11 בדצמבר 2023 נהרג ראש הכפר מפגיעה ישירה של פגז ישראלי, כאשר ישב במרפסת ביתו.
ב-18 באוקטובר 2024, מטוסי חיל האוויר בהכוונת אוגדה 98 הרגו את מוחמד חוסיין רמאל, מפקד מתחם א-טייבה בארגון הטרור חזבאללה.
טיירון ויליאם גריפין ג'וניור , ידוע בשם הבמה טיי דולה סיין (Ty Dolla Sign; מעוצב כ-Ty Dolla $ign), הוא ראפר, זמר, פזמונאי ומפיק מוזיקלי אמריקאי.
טיי דולה סיין זכה להכרה לראשונה ב-2010, בזכות הופעת האורח שלו בשירו של הראפר וואי ג'י , "Toot It and Boot It", אותו כתב והפיק עבור חברת התקליטים דאף ג'אם.
ב-2012 חתם טיי דולה סיין על חוזה הקלטות עם חברת אטלנטיק רקורדס.
לאחר חתימתו עם אטלנטיק, ב-1 באוקטובר 2012 הוציא את מיקסטייפ הבכורה שלו, Beach House.
בקיץ 2013, נחשף כי טיי דולה סיין חתם בחברת התקליטים של הראפר ויז קאליפה, טיילור גאנג .
באותה שנה הוציאו יחד טיי דולה סיין וויז קאליפה מיני-אלבום משותף בשם Talk About It in the Morning.
בנובמבר 2015 הוציא את אלבום הבכורה שלו, Free TC, שזכה להצלחה רבה והגיע למקום ה-14 בבילבורד 200. ב-2018, השתתף בשירו של פוסט מאלון, "Psycho", שהגיע למקום הראשון במצעד הבילבורד הוט 100.
ב-3 בספטמבר 2020 הוציאה הזמרת סיזה את הסינגל "Hit Different", בהשתתפותו.
באוקטובר, הוציא את אלבומו השלישי, Featuring Ty Dolla Sign, שהגיע למקום הרביעי במצעד בילבורד 200.
ב-2021, הוציא יחד עם הצמד המוזיקלי Dvsn את האלבום Cheers to the Best Memories.
באותה השנה, השתתף באלבומו של קניה וסט, Donda, בשיר "Junya, Pt.
ב-17 ביולי 2023 הוציא את הסינגל "Motion" בהשתתפות כריס בראון.
בשנה זו, הכריז טיי דולה סיין על אלבום משותף יחד עם הראפר קניה וסט, שייצא לאור תחת שם הצמד .
הסינגל הראשון מתוך האלבום, "Vultures" יצא לאור בנובמבר 2023. האלבום יצא בפברואר 2024, תחת השם Vultures 1. האלבום היה לאלבומו הראשון שהגיע למקום הראשון במצעד בילבורד 200. מתוך האלבום יצא הסינגל "Carnival", שהגיע למקום הראשון במצעד בילבורד הוט 100, והיה לשירו השני שהגיע להישג זה.
טיירון ויליאם גריפין ג'וניור נולד ב-13 באפריל 1985 בלוס אנג'לס.
מ-2017 עד 2019 ניהל זוגיות יחד עם הזמרת האמריקאית לורן ג'אורגוי .
פרסשנהקטגוריהעבורתוצאהמקורפרס גראמי2025שיר הראפ הטוב ביותר"Carnival"פרס המוזיקה הלטינית של בילבורד2025אמן הקרוסאובר של השנהטיי דולה סיין
טייאנה מי שיי ג'קלי שומפרט טיילור היא זמרת-יוצרת, שחקנית, רקדנית, כוריאוגרפית ודוגמנית אמריקאית, זוכת פרס גלובוס הזהב.
טיילור נולדה ב-10 בדצמבר 1990 בהארלם, מנהטן, ניו יורק; בתם של ניקי טיילור וטיטו סמית'.
טיילור היא הילדה היחידה של אמה ואילו לאביה שני בנים ובת נוספת ממערכת יחסים קודמת.
אמה גידלה אותה עם משפחתה וכיום היא המנהלת שלה.
בספטמבר 2006, טיילור בת ה-15 זכתה להכרה ככוריאוגרפית בקליפ לסינגל "Ring the Alarm" של הזמרת ביונסה.
בינואר 2007, טיילור חתמה על חוזה עם חברת התקליטים "Star Trak Entertainment" שבבעלותו של פארל ויליאמס.
בשנת 2007, טיילור הופיעה בקליפ לסינגל של ג'יי זי, "Blue Magic", שם ניתן לראות אותה רוקדת ומבצעת ריקודי רחוב.
בשנת 2011 שיחקה בסרטו של טיילר פרי "Madea's Big Happy Family" בדמותה של סברינה.
בשנת 2018 גילמה חשפנית בסרט הקומדיה "אפטר פרטי".
בשנת 2021 שיחקה בסרט "מגלה את אמריקה 2", המשך לסרט הקאלט "מגלה את אמריקה" משנת 1988.
בשנת 2022 השתתפה בעונה השביעית של תוכנית המציאות "הזמר במסכה" בתור "הגחלילית", וזכתה במקום הראשון.
בשנת 2015, לאחר שנכנסה ללידה מוקדמת, בעלה אימאן שאמפרט ילד את תינוקם בכוחות עצמו.
ב-20 בספטמבר 2016, בתוכנית "וונדי ויליאמס", טיילור חשפה שהיא שאמפרט "נישאו", אך הזוג לא התחתן בפועל עד 1 באוקטובר 2016, כשבועיים לאחר הראיון.
ב-12 ביוני 2020, אישרה טיילור כי היא בהריון שני במהלך הווידאו קליפ לסינגל "Wake Up Love".
+שנהסדרהתפקידהערות2017The Breaksאימאני5 פרקים2017–2018סטארג'ויס שירי3 פרקים2018על המגרשלונדון סקוטתפקיד ראשי (עונה 4); 8 פרקים2022הזמר במסכהמתמודדתזוכת העונה השביעיתEntergalacticמאמנת אגרוףדיבוב; ספיישל טלוויזיוני של נטפליקס2025–הווההכל הוגןמילאןתפקיד ראשי; 9 פרקים
שנהפרסקטגוריהפרויקטתוצאהמקור2024פרס NAACP Imageהשחקנית הטובה ביותר בסרט קולנועאלף ואחדההופעה הפורצת הטובה ביותר בסרט קולנוע2025פרס גות'הםהופעת המשנה הטובה ביותרקרב רודף קרב2026פרס איגוד מבקרי הקולנוע האמריקאישחקנית המשנה הטובה ביותר
טיי לונגלי היה גיטריסט וסולן אמריקאי.
לונגלי נולד בשרון , פנסילבניה, וסיים את לימודיו בבית הספר התיכון ברוקפילד, אוהיו.
בשנת 2000 הצטרף ללהקה "Great White", ניגן ב-"The Bullet Boys" ובלהקה "Samantha 7", וניגן בפרויקט הסולו של ניק מנזה.
לונגלי שימש גם כנגן אולפן עבור אמנים רבים, כולל ננסי סינטרה והופיע ללא קרדיט בעבודות מוזיקה רבות.
לונגלי נפטר בשריפה של תחנת מועדון הלילה (The Station nightclub) ב-20 בפברואר 2003, שגבתה את חייהם של 100 איש.
הוא היה חבר הלהקה היחיד שמת בשריפה.
לונגלי הותיר אחריו את היידי (פרלטה) לונגלי, שהייתה בהריון 3 חודשים עם ילדם הראשון של הזוג.
בנם אייסי טיי כריסטופר לונגלי נולד ב-12 באוגוסט 2003. בנו אייסי הוא גם מוזיקאי הפועל בעיקר כמתופף, ומנהל צדקה לילדים מאושפזים לזכר אביו.
בשנת 2013 קראו הצלב האדום האמריקאי שיקגו את אייסי כגיבור השומרוני הטוב שלהם ו"שיקגו טריביון" קרא לאייסי אחד הסיפורים מעוררי ההשראה ביותר שלהם לשנת 2012.
טייסון ווד הוא שחקן קולנוע וטלוויזיה קנדי, המוכר בעיקר בשל תפקידו בתור בילי מרלין בסדרה "הרפתקאותיה המצמררות של סברינה" (2020-2018) ובזכות הופעתו בתור זאק בסדרה "בוורלי הילס 90210" (2019).
ווד נולד בוויניפג, מניטובה, קנדה.
ומתגורר כיום בוונקובר שבקולומביה הבריטית.
הוא ממוצא אוקראיני מצד אימו, וממוצא לבנוני ופלסטיני מצד אביו.
ווד ערך את הופעת הבכורה שלו בשנת 2002, כששיחק בסרט הטלוויזיה של CBS "Hell on Heels: The Battle of Mary Kay".
שנה לאחר מכן שיחק בסרט הטלוויזיה "On Thin Ice" של רשת לייפטיים, בתפקיד נייט קילמר.
בשנת 2005 שיחק בסרט העלילתי "הלבן הגדול" לצדו של רובין ויליאמס, בסדרת הטלוויזיה "אספן הנשמות" וכן בסרט טלוויזיה "Vinegar Hill" של רשת CBS.
בשנת 2007 שיחק בסרט הטלוויזיה "Maneater" בתפקיד רוי סאטרלי.
בשנת 2008 גילם את דמותו הצעירה של בן גארווי בסרט "פרויקט לזרוס".
בשנת 2009 שיחק בקומדיה הרומנטית "חדשה בעיר" בתפקיד קטן, ולאחר מכן שיחק במותחן האימה "המכושפת בקונטיקט" בתפקיד בילי קמפבל, וזכה בפרס Young artist בקטגוריית ההופעה הטובה ביותר בסרט עלילתי לשחקן משנה הצעיר על הופעתו.
בשנת 2018 שיחק בתפקיד ראשי לצד גבריאל דארקו בסדרת הטלוויזיה "ריבוט: קוד המגינים".
באותה שנה החל לגלם את דמותו של בילי מרלין בסדרה "הרפתקאותיה המצמררות של סברינה" בשירות הסטרימינג של נטפליקס.
בשנת 2022 גילם את טדי הרינגטון במיני-סדרה "השטן באוהיו" של נטפליקס, המבוססת על ספר באותו שם מאת דריה פולטין.
שנה סרט תפקידהערות2005The Big Whiteמחלק עיתונים 2008 פרויקט לזרוס בן גארווי הצעיר2009חדשה בעירשחקן הוקי המכושפת בקונטיקט בילי קמפבל 2019 Spiral טיילר
Andrews' Landry Familyבו אנדרסמיני-סדרהקונג פוג'סטין טיילורפרק: "Choice"2022השטן באוהיוטדי הרינגטון מיני-סדרה2023גריז: עלייתן של הנערות בוורודטריפ5 פרקים
טיי ג'רמי ג'רום הוא כדורסלן אמריקאי, שמשחק בקבוצת ממפיס גריזליס מליגת ה-NBA, בעמדת הקלע.
ג'רום נולד בעיר ניו יורק, ובשנת 2016 החל ללמוד באוניברסיטת וירג'יניה.
בעונת 2018/2019 הוביל את קבוצת האוניברסיטה, לצדם של דיאנדרה האנטר וקייל גאי, לזכייתה הראשונה אי פעם בטורניר אליפות המכללות בכדורסל.
במשחק גמר הטורניר, מול אוניברסיטת טקסס טק, ג'רום קלע 16 נקודות, מסר 8 אסיסטים ואסף 6 ריבאונדים, ולאורך העונה כולה רשם ממוצעים של 13.6 נקודות, 5.5 אסיסטים ו-4.2 ריבאונדים למשחק.
בדראפט ה-NBA 2019 נבחר ג'רום על ידי פילדלפיה 76' בבחירה ה-24, ומיד הועבר בטרייד לפיניקס סאנס.
בעונתו היחידה בקבוצה קלע 3.3 נקודות בממוצע למשחק.
בנובמבר 2020 הועבר ג'רום בטרייד לאוקלהומה סיטי ת'אנדר, יחד עם ריקי רוביו, קלי אוברה, ג'יילן לקיו ובחירת דראפט עתידית, תמורת כריס פול ועבדל נאדר.
בשל פציעה בקרסול החמיץ ג'רום את 32 המשחקים הראשונים של קבוצתו, אולם מאז חזרתו ועד לסיום העונה הציג יכולת מעודדת, עם ממוצעים של 10.7 נקודות ו-3.6 אסיסטים למשחק.
טיי פיטר טננט הוא שחקן קולנוע וטלוויזיה אנגלי.
טננט נולד ב-27 במרץ 2002 לג'ורג'יה מופט (נולד בשם טיי פיטר מופט-מרטין).
טיי למד בבית ספר למשחק שפרטון שבבעלות סבתו, סנדרה דיקינסון .
בינואר 2011 דווח במספר עיתונים בבריטניה שמופט התארסה לשחקן דייוויד טננט.
מופט וטננט התחתנו ב-30 בדצמבר 2011. דייוויד טנט אימץ את טיי באופן רשמי.
יש לו ארבעה אחים מנישואיהם.
דודו הוא השחקן לואי דייוויסון, סבו הוא השחקן פיטר דייוויסון וסבתו היא השחקנית סנדרה דיקנסון.
טיי ואימו הופיעו ביחד בתוכנית המציאות הבריטית "4 חתונות", ובפרק "מאחורי הקלעים של דוקטור הו".
בשנת 2019 שיחק בסרט הקולנוע "טולקין" לצד לילי קולינס, ניקולס הולט ודרק ג'קובי.
באותה שנה השתתף בפרק בסדרה "נפגעים".
בין השנים 2019–2021 שיחק בסדרת הטלוויזיה האמריקאית "מלחמת העולמות" בעונה הראשונה והשנייה.
בשנת 2021 שיחק בפרק בסדרת הטלוויזיה "סיירת האבדון".
בשנת 2022 שיחק את דמותו של אאיגון טארגאריין השני בנערותו בסדרת הטלוויזיה "בית הדרקון".
+שנהסדרהתפקידהערות2013The Five(ish) Doctors Rebootעצמוספיישל טלוויזיוני של BBC Red Button2019נפגעים (אנ')ארון מק'ירנןפרק: "#33.34"2019–2022מלחמת העולמותטום גרשםתפקיד ראשי (3 עונות); 24 פרקים2021סיירת האבדוןאדווין פייןפרק: "Dead Patrol"מסביב לעולם בשמונים יוםמנהיג כנופיהפרק: "#1.8"2022בית הדרקוןאאיגון טארגאריין2 פרקיםמבוימיםעצמופרק: "Past"2023Consentרפיסרט טלוויזיה של ערוץ 4בשורות טובותאנוןפרק: "The Clue"
טיי קייל שרידן הוא שחקן קולנוע אמריקאי.
אמו, סטפני (רייט) שרידן, היא הבעלים של סלון יופי, ואביו, בריאן שרידן, הוא נהג של חברת השילוח הבינלאומית, UPS.
יש לו אחות צעירה בשם מדיסון.
בשנת 2011 ערך שרידן את הופעת הבכורה שלו בסרט העלילתי בסרט הקולנוע של טרנס מאליק "עץ החיים", בו כיכבו בראד פיט, ג'סיקה צ'סטיין ושון פן, לאחר חיפוש ליהוק של כמעט שנה שכלל יותר מ-10,000 ילדים מטקסס ואוקלהומה.
הסרט הוקרן בבכורה בפסטיבל קאן בשנת 2011, ולאחר מכן זכה בפרס דקל הזהב ומועמד לפרס האוסקר לסרט הטוב ביותר.
בשנת 2012 שיחק שרידן בתפקיד הראשי בסרט האינדי של ג'ף ניקולס, "הסיפור של מאד" לצד ג'ייקוב לופלנד ומתיו מקונוהיי.
הסרט הוקרן בבכורה בפסטיבל קאן 2012 ושרידן היה מועמד לפרס בחירת המבקרים.
בשנת 2013 גילם את גארי ג'ונס בסרט "ג'ו" , שבו מככב ניקולס קייג' המגלם נוכל לשעבר שפוגש ילד בן 15, הילד הבכור במשפחה חסרת בית שבראשה עומד אב אלכוהוליסט, ועומד בפני הבחירה בגאולה או הרס.
על תפקידו בסרט קיבל שרידן את פרס מרצ'לו מסטרויאני לשחקן הצעיר הטוב ביותר בפסטיבל הסרטים הבינלאומי ה-70 של ונציה.
בשנת 2014 שיחק לצד ג'ון טרבולטה בסרט הקולנוע "הזייפן".
בשנת 2015,שיחק שרידן בשלושת הסרטים, שהוצגו בבכורה בפסטיבל סאנדנס.
בשנת 2016 גילם שרידן את המוטנט סקוט סאמרס/סייקלופס בסרט "אקס-מן: אפוקליפסה", שיצא לאקרנים ב-27 במאי 2016.
בשנת 2017, שיחק שרידן בדרמת המלחמה "ציפורים צהובות", לצד אלדן ארנרייך, ג'ק יוסטון וג'ניפר אניסטון.
באותה שנה, שיחק יחד עם קייטלין דיוור בסרט "All Summers End", סרט שכתב וביים קייל וילאמובסקי.
בשנת 2018, שיחק בתפקיד ראשי, בסרט שובר הקופות של סטיבן ספילברג, "שחקן מספר אחת", ולאחר מכן שיחזר את התפקיד של סקוט סאמרס/סייקלופס בסרט "אקס-מן: הפניקס האפלה" משנת 2019.
בשנת 2020 נתן את קולו במשחק המחשב Madden NFL 21. באותה שנה שיחק בסדרת הטלוויזיה "Wireless" מבית רשת קוויבי והפיק את הסרט "רצח במעגל סגור" בו גם כיכב לצד אנה דה ארמס.
בשנת 2021 שיחק בסרט הקולנוע "הנוסעים" לצד קולין פארל, לילי-רוז דפ, אייזיק המפסטד-רייט, ופין וייטהד.
באותה שנה שיחק בסרטו של ג'ורג' קלוני "מסבאה אומנת" לצד בן אפלק, ובסרט הקולנוע "סופר הקלפים" לצד אוסקר אייזק.
מורינגר 2023דופק גבוה (אנ')אולי קרוסגם מפיק2024המסדרג'יימי בוואןTBAReady Player Twoוייד ווטס / פרסיבלThe Exceptionalsמפיק ותסריטאי; סרט דוקומנטרי
+שנהסדרהתפקידהערות2014גבר מי שנשאר אחרוןג'סטין3 פרקים2020Wirelessאנדרו "אנדי" בראדוקתפקיד ראשי; 10 פרקים
טייג'ון ביוקנן הוא כדורגלן קנדי המשחק בעמדת קשר הכנף בקבוצת ויאריאל מהלה ליגה ובנבחרת קנדה.
ביוקנן החל את הקריירה המקצוענית שלו ב-FC סיגמא מהליגה הקנדית השלישית.
ב-11 בינואר 2019 נבחר ביוקנן בדראפט ה-MLS על-ידי ניו אינגלנד רבולושן.
ב-9 במרץ הוא ערך את הופעת הבכורה שלו במועדון, בהפסד 2-0 לקולומבוס קרו.
ב-24 באוגוסט 2021 חתם ביוקנן על חוזה לשלוש עונות וחצי בקלאב ברוז' מליגת העל הבלגית, והושאל בחזרה לניו אינגלנד רבולושן.
ב-15 בינואר 2022 הוא ערך את הופעת הבכורה שלו בקלאב ברוז', במשחק נגד סינט טרוידן.
ב-5 בינואר 2024 חתם לארבע וחצי שנים באינטר מילאנו והפך לשחקן הקנדי הראשון בליגה האיטלקית אי פעם.
ב-1 בפברואר 2025 הושאל לויאריאל מהלה ליגה עד לתום העונה.
ב-29 ביולי 2025 נרכש ביוקנן על ידי ויאריאל.
ב-5 ביוני 2021 ערך ביוקנן את הופעת הבכורה שלו בנבחרת קנדה, בניצחון 7-0 על נבחרת ארובה במשחק ידידות.
הוא היה חלק מסגל נבחרת קנדה לטורניר גביע הזהב 2021,, ערך חמש הופעות בטורניר ובנחר לשחקן הצעיר של הטורניר.
ב-29 ביולי 2021 הבקיע את שער הבכורה שלו בנבחרת, בהפסד 1–2 לנבחרת מקסיקו בשלב חצי הגמר של הטורניר.
נכלל בסגל נבחרת קנדה לטורניר מונדיאל 2022, ושיחק בשלושת המשחקים של נבחרתו בטורניר.
טייאני ריינדרס (בהולנדית: Tijjani Martinus Jan Reijnders Lekatompessy; נולד ב-29 ביולי 1998 בזוולה שבהולנד) הוא כדורגלן הולנדי המשחק בעמדת הקשר בקבוצת מנצ'סטר סיטי מהפרמייר ליג ובנבחרת הולנד.
ריינדרס גדל במחלקות הנוער של WVF זוולה, זוולה, טוונטה ו-CSV '28. ב-13 באוגוסט 2017 ערך את הופעתו היחידה במדי הקבוצה הבוגרת של זוולה, בניצחון 2–4 על רודה במסגרת המחזור הראשון בליגת העל ההולנדית לעונת 2017/2018.
ב-30 באוגוסט 2017 חתם ריינדרס בא.ז.
ב-6 במאי 2018 ערך את הופעת הבכורה שלו במועדון, בניצחון 0–6 על זוולה במסגרת המחזור ה-34 בליגה לעונת 2017/2018.
ב-2 בינואר 2020 הושאל ריינדרס לוואלבייק מליגת העל ההולנדית עד לתום עונת 2019/2020. ב-19 בינואר ערך את הופעת הבכורה שלו במועדון, בהפסד 0–2 לדן האג במסגרת המחזור ה-19 בליגה.
בסך הכל ערך 8 הופעות ליגה במדי המועדון.
לאחר תקופת ההשאלה חזר ריינדרס לא.ז.
בסך הכל ערך 96 הופעות ליגה במדי המועדון, בהן הבקיע תשעה שערים.
ב-19 ביולי 2023 חתם ריינדרס על חוזה לחמש שנים במילאן מהסרייה א'.
ב-21 באוגוסט ערך את הופעת הבכורה שלו במועדון, בניצחון 2-0 על בולוניה 1909 במסגרת המחזור הראשון בליגה לעונת 2023/2024. ב-11 בנובמבר כבש את שער הבכורה שלו בסרייה א' בתיקו 2-2 נגד לצ'ה.
ב-22 באוקטובר 2024 כבש שער בכורה בליגת האלופות כשכבש צמד נגד קלאב ברוז'.
ב-5 בנובמבר ריינדרס כבש בניצחון של מילאן על ריאל מדריד בסנטיאגו ברנבאו.
בעונת 2024/2025 סיים עם 10 שערי ליגה, נבחר להרכב העונה של הליגה ולקשר העונה.
ב-11 ביוני 2025, מנצ'סטר סיטי הודיעה על החתמתו לחמש שנים עבור 55 מיליון יורו.
6 ימים לאחר מכן, הוא ערך את הופעת הבכורה שלו בניצחון 2-0 על וידאד קזבלנקה במסגרת גביע העולם למועדונים.
ב-16 באוגוסט כבש את שער הבכורה שלו בניצחון 4-0 על וולברהמפטון וונדררס במסגרת המחזור הראשון של הפרמייר ליג.
הוא גם בישל את השער השני במשחק לארלינג האלנד.
ב-7 בספטמבר 2023 ערך ריינדרס את הופעת הבכורה שלו בנבחרת הולנד, בניצחון 3-0 על נבחרת יוון במסגרת מוקדמות יורו 2024.
אביו הוא כדורגלן העבר מרטין ריינדרס ששיחק בהולנד, ארצות הברית ופינלנד.
אחיו הוא הכדורגלן אליאנו ריינדרס המשחק בפרסיב בנדונג מליגת העל האינדונזית ובנבחרת אינדונזיה.
הכפר ח'רבת אל-טייבה הוא כפר פלסטיני השוכן לצד גדר ההפרדה, החוצצת בינו לבין אום אל-פחם, כ-17 ק"מ מצפון-מערב לעיר ג'נין ושייך לנפת ג'נין.
הכפר הוקם בשנת 1948, על ידי פליטים מאום אל-פחם (בני משפחות ג'בארין, מחאמיד, אגבריה וְמחאג'נה) ומספר התושבים הוא כ-2,100 איש.
רוב אדמות הכפר הן הרריות והגידול העיקרי הוא זיתים.
הקמת גדר ההפרדה הצריכה הפקעה של חלק מאדמות הכפר ובין היתר גם את מגרש הכדורגל שהיה שייך לבית הספר לבנים, הצמוד לגדר ההפרדה.
בכפר טייבה יש כ-600 תלמידים ותלמידות, הלומדים בשני בתי ספר לבנים ובית ספר אחד לבנות.
הלימודים בכפר הם עד כתה י"א, ואת כתה י"ב הם לומדים ביישובים סמוכים.
עד לבניית הגדר נהגו רוב הגברים לעבוד בתוך תחומי הקו הירוק.
ב 4 אוקטובר 2001 ביצע צעיר תושב הכפר, נזיר חמאד, פיגוע ירי בעפולה, כשהוא מחופש לחייל צה"ל.
וכתוצאה נהרגו שלושה ונפצעו שבעה-עשר.
ארגון גדודי חללי אלאקצא לקח אחריות על הפיגוע.
טייגה או טַיְגָּה ; במקור ממשפחת השפות האלטאיות) היא ביומה המאופיינת ביערות מחטנאים המורכבים בעיקר מאורנים, אשוחיות וארזיות.
הטייגה נחשבת לביומה היבשתית הגדולה בעולם.
בצפון אמריקה מכסה הטייגה את רוב שטחיהן של קנדה, אלסקה ומעט מאוד מאזוריה הצפוניים של ארצות הברית.
באירואסיה היא מכסה את כמעט רובה המוחלט של פינלנד וכן חלקים נרחבים של שוודיה, נורווגיה ורוסיה, החל מקרליה שבמערבה לכל אורכה (כולל סיביר) עד האוקיינוס הפסיפי שבמזרחה.
כמו כן, הביומה גדלה באזורים מצומצמים יותר במדינות כמו סין, מונגוליה, קזחסטן ויפן (באי הוקאידו בלבד).
מספר מאפיינים של טייגה קיימים גם בההיילנדס הסקוטיים ובכך מהווים נוכחות בבריטניה הגדולה וכן באיסלנד.
בניגוד להיילנדס הסקוטיים ואיסלנד, באסטוניה קיימת הטייגה המגוונת ביותר ביחס לשאר אזורי הטייגה בעולם.
מיני העצים העיקריים, אורך עונת הצמיחה וטמפרטורות הקיץ משתנים מסביב לעולם.
לדוגמה, הטייגה הצפון אמריקאית מורכבת ברובה מאשוחיות, הסקנדינבית והפינית מורכבות מבליל אשוחיות, אורנים ושדרים, הרוסית מורכבת גם היא ממיני עצים עיקריים שמשתנים על פי האזורים: הטייגה המזרח סיבירית הנרחבת מורכבת מארזיות לרוב בעוד ששאר הטייגה בתחומי רוסיה מאופיינת בהרבה אשוחיות, אורנים ושדרים.
הטייגה במתכונתה הנוכחית נחשבת לתופעה יחסית חדשה וקיימת רק ב-12,000 השנים האחרונות מאז תחילת עידן ההולוקן.
היא מכסה אדמות שהיו בעברן ערבות ממותות , או שהיו מצויות מתחת למעטפות הקרח הסקנדינבית באירואסיה והלורנטידית בצפון אמריקה בתקופת הפליסטוקן המאוחרת.
אף על פי שבגובה רב הטייגה נהפכת בהדרגה לטונדרה אלפינית באמצעות תהליך הקרומהולץ, היא איננה רק ביומה אלפינית, ובניגוד ליער סאב-אלפיני, חלק ניכר מהטייגה קיים בשפלות.
המונח "טייגה" אינו אחיד בקרב כל התרבויות השוכנות בתחומיה.
באנגלית, המונח "יער בוריאלי" משמש בארצות הברית וקנדה לתיאור הטייגה בתחומיה הדרומיים יותר, בעוד ש"טייגה" משמש לרוב לתיאור החלקים הצפוניים יותר, האזורים שמתקרבים לקו העצים ולתחומי הטונדרה.
בין האיומים העיקריים על הביומה ניתן למנות את שינוי האקלים, כריתת עצים וכן שריפות נרחבות שבאמצעות פליטות הפחמן דו-חמצני תורמות לשינויי האקלים.
בטייגה חיים מינים אוכלי זרעים רבים של ציפורים (בהם הקיכלי הסיבירי , קיכלי לבן וקיכלי שחור צוואר ) הנודדים לאזור כדי לנצל את ימי הקיץ הארוכים בו ומזון החרקים השופע בעונה זו.
אוכלי כל והניזונים מפגרים או מטרף חי נשארים באזור בחורף.
עמם נמנים מיני צלוב מקור, עיט זהוב, עורבים ועקב מכנסיים.
עם החורפים הקשים באזור יכולים להתמודד יונקים מעטים יחסית, בהם האייל הקורא, האייל הסיבירי, צפיר הקורדילרים, כבש דאל, כבש השלג, מושק סיבירי, שונר צפוני, שונר קנדי, הבונה, ארנבת השלג, הלמינג, הקאריבו ומספר מינים של משפחת הסמוריים כמו הגרגרן ודלק האורן.
הטייגות הגדולות בעולם הן הטייגה הסקנדינבית-רוסית, הטייגה המזרח סיבירית והטייגה הקנדית.
הטייגה מכסה כ-17 מיליון קמ"ר או כ-11.5% מכלל השטח היבשתי של כדור הארץ והיא הביומה השנייה בגודלה רק לרצועת המדבריות העולמית והבתות היבשות.
מוקדיה הגדולים ביותר מצויים ברוסיה וקנדה.
הטייגה היא הביומה היבשתית עם הטמפרטורות הממוצעות השנתיות הנמוכות ביותר, לאחר כיפות הקרח והטונדרה.
הטמפרטורה השנתית הממוצעת נעה בדרך כלל בין 5− ל-5 מעלות צלזיוס.
אולם טמפרטורות המינימום החורפיות הקיצוניות של הטייגה באזוריה הצפוניים יכולות לרדת נמוך אף מאלו של הטונדרה.
במזרח סיביר ובפנים אלסקה-יוקון קיימים יערות בהם הממוצע השנתי מגיע עד 25− מעלות.
הטמפרטורות הנמוכות ביותר שתועדו באופן מהימן בחצי הכדור הצפוני נרשמו באזורי הטייגה של צפון מזרח רוסיה.
לטייגה אקלים תת-ארקטי עם טווח טמפרטורות גדול מאוד בין עונות השנה.
טמפרטורת יום חורף ממוצעת תהיה 20− מעלות וטמפרטורת יום קיץ ממוצעת תהיה 18 מעלות, אולם בכל זאת אף על חרף קיצוניות הטמרפרטורות, העונה הדומיננטית היא החורף הארוך והקר.
אקלים הטייגה מסווג כ-Dfc, Dwc, Dsc, Dfd ו-Dwd על פי שיטת קפן לסיווג אקלימים.
הקיצים קצרים, חמים ולחים עם טמפרטורה יומית של 10 מעלות ונמשכים בין חודש לארבעה בעוד שהחורפים, עם טמפרטורות ממוצעות מתחת לאפס, נמשכים 5−7 חודשים.
בטייגה סיבירית הטמפרטורה הממוצעת של החודש הקר ביותר היא בין 6− מעלות צלזיוס ל-50− מעלות צלזיוס.
ישנם מספר אזורים שוליים בעלי אקלים ימי (Cfc) והם בעלי חורפים מתונים יותר; יותר מכך, בדרום הרחוק וממערב לטייגה (באירואסיה) מתחמם האקלים עד כדי אקלים יבשתי לח (Dfb, Dwb) עם קיצים ארוכים בהרבה.
לפי מקורות מסוימים, היער הבוריאלי נהפך בהדרגה ליער מעורב ממוזג כאשר הטמפרטורה השנתית הממוצעת מגיעה לכ-3 מעלות צלזיוס.
קפאת-עד שאינה רציפה נמצאת באזורים עם טמפרטורה שנתית ממוצעת מתחת לנקודת הקיפאון, בעוד שבאזורי האקלים Dfd ו-Dwd מתרחשת קפאת-עד רציפה ומגבילה את הצמחייה לעצים רדודי-שורש כמו הארזית הסיבירית.
אורכה של עונת הצמיחה, בה הפלורה בטייגה מתעוררת לחיים, בדרך כלל קצת ארוך יותר מההגדרה האקלימית לקיץ כפי שמוגדר באזורים בהם צומחת הטייגה.
שכן סף טמפרטורת הפעילות הצמחית של הצמחים בביומה נמוך יותר מאשר של צמחים אחרים.
עונת צמיחה בת 130 יום היא בדרך כלל אופיינית.
בקנדה ובסקנדינביה, עונת הצמיחה מוגדרת על פי חישוב אורך התקופה בשנה בה הטמפרטורה היומית היא 5 מעלות או יותר.
באזורי הטייגה בקנדה, עונת הצמיחה נעה בין 80 ל-150 יום, ובשילד הטייגה הקנדי בין 100 ל-140 יום.
מקורות אחרים מגדירים את עונת הצמיחה לפי מספר הימים ללא כפור.
לדוגמה, באזור, דרום מערב יוקון נספרו 80–120 ימים ללא כפור.
היער הבוריאלי בפארק הלאומי קנוזרסקי ליד פלסטסק, מחוז ארכנגלסק, רוסיה, כולל בממוצע 108 ימים ללא כפור.
עונת הצמיחה הארוכה ביותר נמצאת באזורים השוליים עם השפעות אוקיאניות: באזורי החוף של סקנדינביה ופינלנד, עונת הצמיחה של היער הבוראלי יכולה להיות כ-145–180 יום.
עונת הצמיחה הקצרה ביותר עומדת על 50–70 יום ונמצאת באזור רצועת המנשק (אקוטון) הצפונית בין הטייגה לטונדרה; שם יער הטייגה מתקשה לצמוח והטונדרה נוכחת בנוף.
בזמן עונת הצמיחה, הטמפרטורה היומית הממוצעת עומדת על עד 10 מעלות.
רמות המשקעים בטייגה נמוכות יחסית לאורך כל השנה (בדרך כלל 200–750 מ"מ בשנה ו-1,000 מ"מ באזורים מסוימים) רוב המשקעים מתבטאים בצורת גשם במהלך חודשי הקיץ, אך גם כשלג או ערפל.
השלג עשוי להישאר על הקרקע עד תשעה חודשים באזורים הצפוניים ביותר של ביומה.
הערפל, הנפוץ במיוחד באזורים נמוכים במהלך ואחרי הפשרת הים הארקטי הקפוא, חוסם את זרימת השמש לצמחים גם בימי הקיץ הארוכים.
מכיוון שהערפל נפוץ וחוסם את קרני השמש, האידוי נותר נמוך וכמות המשקעים השנתיים עולה עליו.
מצב זה מאפשר צמיחת צמחייה צפופה כולל עצים גדולים.
תופעה זו מסבירה את ההבדל הבולט בכמות הביומסה למ"ר בין הטייגה לערבות (הבעלות אקלים חם יותר), בהן קצב האידוי עולה על המשקעים, ומגביל לרוב את הצמחייה לעשבים.
במהלך תקופת עידן הקרח האחרון, האזורים המוגדרים כיום טייגה באירופה ובצפון אמריקה (למעט אלסקה) היו קפואים.
בעת הפשרת הקרחונים ונסיגתם הם השאירו שקעים בטופוגרפיה שהתמלאו מאז במים, ויצרו אגמים וביצות (בעיקר אדמת מושק) הנמצאות ברחבי הטייגה.
אדמת הטייגה חדשה ברובה ועקרה בתרכובות ומינרלים חשובים הקיימים ביערות נשירים ממוזגים.
האקלים הקר מעכב את התפתחות הקרקע ואת הקלות בה יכולים צמחים להשתמש בחומריה.
המחסורים היחסיים בעצים נשירים, המשלכים כמויות עצומות של עלים מדי שלכת, ובחיות מרעה המייצרות זבל, תורמים גם הם לחסר.
מנגד, מגוון האורגניזמים בקרקע ביער הבוריאלי גבוה, בדומה ליער הגשם הטרופי.
עלי שלכת וטחב יכולים להישאר על קרקעית היער לאורך זמן באקלים הקריר והלח, מה שמגביל את תרומתם האורגנית לקרקע.
חומצות ממחטים ירוקות-עד זולגות אל פנים האדמה, ויוצרות פודזול, מצב הגורם לכך שבקרקעית היער החומצית גדלים בעיקר רק חזזיות ומספר מיני טחב.
בקרחות ביער ובאזורים עם יותר עצים נשירים קיים מגוון פלורה גדול יותר, הכולל עשבים ופירות יער, מה שמוביל להעשרת הקרקע.
הפלורה בטייגה מחולקת לשני סוגים; הראשון הוא יער מחופה הסגור, המורכב מהרבה עצים צפופים וקרקע מכוסת אזוב.
בקרחות ביער נפוצים שיחים ופרחי בר כמו עשב האש והתורמוס והוא נפוץ לאורך הדרום.
הסוג השני נקרא חורש חזזיות או טייגה דלילה, מרווחת יותר ועם חזזיות מחסות את הקרקע.
האחרון נפוץ בטייגה הצפונית ביותר.
בטייגה הצפונית ביותר, כיסוי היער הוא לא רק דליל יותר, אלא אף מעוות בצורת צמיחתו (עצי דגל) (בצפון אמריקה, נפוץ עצי אשוח שחור רבים כשרק צד אחד שלהם בעל עלווה כלשהי).
בקנדה, סקנדינביה ופינלנד, היער הבוריאלי מחולק לשלושה תת-אזורים: הבוריאלי העליון (טייגה), הבוריאלי האמצעי (יער מחופה), והבוריאלי הדרומי, יער בוריאלי מחופה סגור עם מיני עצים נשירים ממוזגים.
בחלק הדרומי ניתן לזהות מינים כמו אדר, בוקיצה ואלון.
בחלק הדרומי גם קיימת עונת הגידול הארוכה והחמה ביותר בביומה.
באזורים מסוימים (כולל סקנדינביה ומערב רוסיה), אזור זה משמש בדרך כלל לשימושים חקלאים.
ביער הבוראלי קיימים סוגי פירות יער רבים: חלקם מוגבלים ליערות הדרומיים והאמצעיים (כגון חמוצית ו-cloudberry); אחרים גדלים ברוב אזורי הטייגה (כגון חמוציות ועננים).
מספר סוגים כגון: אוכמניות, קרנית וחמוצית ההרים אף מסוגלים להצפין עד לטייגה והטונדרה הארקטית התחתית (האזורים הדרומיים).
המחטניים מהווים את רוב היער, והעיקריים בהם הם: ארזית, אשוחית, אשוח ואורן.
הרכב המינים משתנה בהתאם לגאוגרפיה ולאקלים; לדוגמה: האשוחים הריחניים נפוצים מאוד באזורי היערות של מזרח קנדה (מהרמות של הרי הלורן והרי האפלצ'ים הצפוניים).
מולם, האשוחית השחורה והארזית ממין Larix laricina נפוצים מאוד בטייגת השילד המזרח-קנדית (בצפון קוויבק ולברדור).
האורן הבלטי נפוץ ברחבי סקנדינביה ומערב רוסיה, בעוד שהארזית נפוצה בטייגות של המזרח הרחוק הרוסי ומונגוליה.
בסיביר הטייגות מחולקות לשלושה אזורים: מזרח סיביר, שהארזית נפוצה בה, מישור סיביר המערבי, בו נפוצים האורן הבלטי והאשוחית.
בדרום סיביר נפוצים הלבנה והצפצה הרעדנית.
סוגי העצים ירוקי-העד בטייגה (אשוחית, אשוח ואורן) בעלי מספר התאמות ייחודיות לשרידות בתנאי החורף הקשים.
מנגד, הארזית, שמחבבת קור, נשירה.
עצי טייגה נוטים להיות בעלי שורשים רדודים כדי לנצל את הקרקעות הדקות.
רבים מהם משנים את הביוכימיה שלהם באופן עונתי כדי להפוך את עצמם לעמידים יותר בפני קיפאון, או "התקשות".
צורתם החרוטית הצרה של המחטניים צפוניים, וענפיהם המשתפלים כלפי מטה, מאפשרים להם להיפטר משלג.
מכיוון שהשמש נמצאת במסלול נמוך במשך רוב ימות השנה, רוב הצמחים מתקשים להפיק אנרגיה מפוטוסינתזה.
עקב כך אורן, אשוח ואשוחית אינם משירים את העלייהם מסוגלים לבצע פוטוסינתזה גם עם העלייהם המבוגרים בסוף החורף והאביב כאשר האור חזק אך הטמפרטורות עדיין נמוכות מדי כדי להתחיל מחזור צמיחה חדש.
לקראת סוף החורף, הקרקע קופאת ושורשי הצמח אינם מסוגלים לספוג מים, לכן ייבוש עלול להוות בעיה חמורה עבור עצים ירוקי-עד בסוף החורף.
למרות שהטייגה מורכבת ברובה מיערות מחטניים, קיימים גם כמה בעלי פרחים, ביניהם ליבנה, צפצפה, ערבה, ובן-חוזרר.
עשביים, כגון שרכים ולעיתים שום הבר גדלים גם הם.
שריפות תקופתיות (בין 20 ל-200 שנה) מנקות את חופות העצים, ומאפשרות לאור השמש לפרוץ ולהמריץ צמיחה חדשה בקרקעית היער.
עבור מינים מסוימים, שריפות בר הן חלק הכרחי ממחזור החיים בטייגה; לדוגמה, לאורן הג'ק יש אצטרובלים הנפתחים כדי לשחרר את זרעיהם רק לאחר עיתות שריפה, ומפזרים אותם על האדמה שזה עתה נוקתה; מינים מסוימים של פטריות (כגון גמצוציות) ידועים בכך שהם חוזרים על אותו תהליך עם נבגיהם.
עשבים גדלים בכל מקום שהם יכולים למצוא טלאי שמש; טחבים וחזזיות משגשגים על האדמה הלחה ובדפנות גזעי העצים.
ובכל זאת, בהשוואה לביומות אחרות, לטייגה מגוון בוטני נמוך.
אלדריק טונט "טייגר" וודס הוא שחקן גולף מקצועני אמריקאי, שבזכות הישגיו הוא מדורג בין שחקני הגולף המצליחים ביותר בהיסטוריה.
וודס הוא שחקן הגולף המקצועני בעל ההכנסה הגבוהה ביותר בעולם, הודות לפרסים שצבר והשתתפותו במסעות פרסום.
נכון לשנת 2019, בגיל 44, הוא זכה ב-15 ניצחונות באליפויות הראשיות, יותר מכל שחקן גולף פעיל אחר בסבב הגולף המקצועני (PGA) ושני לאחר 18 הזכיות של ג'ק ניקלאוס.
בעקבות זכייתו בטורניר פדאקס זכה וודס ב-10 מיליון דולר, ובעקבות כך הפך לספורטאי הראשון בהיסטוריה שהרוויח למעלה ממיליארד דולר מעיסוקו בספורט.
לזכותו של וודס נזקפת התעניינות מחודשת בציבור האמריקאי בספורט הגולף, בעיקר בקרב צעירים ובני מיעוטים.
ב-2019 העניק לו נשיא ארצות הברית דונלד טראמפ את מדליית החירות הנשיאותית.
טייגר וודס נולד בסייפרס שבקליפורניה וכונה בשם "טייגר" (טיגריס) על שם חברו הטוב של אביו, אשר שירת עמו יחד במלחמת וייטנאם.
מהעת שהחל להתפרסם כשחקן גולף, הפך כינויו לשמו הפרטי והוא נקרא בפי כל "טייגר וודס".
וודס גדל באזור העיר לוס אנג'לס ולמד בתיכון בעיר אנהיים.
אביו של וודס, ארל וודס, אשר הלך לעולמו בשנת 2006, השתחרר מצבא ארצות הברית בדרגת לוטננט קולונל (סגן-אלוף).
אמו של וודס היגרה לארצות הברית מתאילנד והיא ממוצא מעורב, סביה מצד אביה הם תאילנדים, בעוד סביה מצד אמה הם ממוצא סיני וממוצא הולנדי.
וודס היה בן יחיד להוריו, אולם יש לו שני אחים-למחצה ואחות אחת למחצה מנישואים קודמים של אביו.
בשנת 2004 התחתן וודס עם הדוגמנית השוודית אלין נורדגרן , שעבדה כאו-פר אצל אחד מעמיתיו הגולפאים, להם שני ילדים.
הזוג התגורר באי "יופיטר איילנד" שבפלורידה, בבית אותו רכשו ב-2006 ב-39 מיליון דולר, והחזיק בבתים נוספים במדינות ויאומינג וקליפורניה שבארצות הברית ובשוודיה.
לאחר שפורסם בתקשורת כי וודס ניהל רומנים רבים במהלך נישואיו לנורדגרן, התגרש הזוג ב-23 באוגוסט 2010.
ב-23 בפברואר 2021, היה וודס מעורב בתאונת דרכים קשה עם רכבו בלוס אנג'לס קליפורניה.
וודס היה "ילד פלא" בספורט הגולף והחל לשחק כבר בגיל שנתיים.
בשנת 1978, בהיותו בן שלוש, הוא הופיע בתוכנית אירוח בטלוויזיה אמריקאית בה הפגין את כישרונו.
כבר בגיל חמש הצליח לשחק גולף ברמה שחובבנים מנוסים רבים מתקשים להגיע אליה, וכישרונו תואר בירחון הגולף המוביל Golf Digest.
בשנת 1984 ניצח בתחרות לגילאי 9–10 במסגרת אליפות העולם בגולף לנוער, והוא בן שמונה בלבד, אך צורף לתחרות מכיוון שלא הייתה קבוצת גיל שהתאימה לגילו.
החל מאותה שנה זכה וודס באליפות העולם בגולף לנוער שש פעמים, מהן ארבע ברציפות בשנים 1988–1991. בגיל 15 היה לאלוף הנוער בגולף בארצות הברית, המנצח הצעיר ביותר בתחרות זו מאז ומעולם.
באותה שנה נבחר לשחקן השנה החובבן בגולף על ידי הירחון גולף דייג'סט.
בשנת 1992, לאחר שהגן על תוארו כאלוף הנוער של ארצות הברית בגולף חובבים, התחרה וודס לראשונה כחובבן באירוע של התאחדות הגולף המקצועני (PGA), באליפות הפתוחה של לוס אנג'לס.
בשנת 1993 זכה בפעם השלישית ברציפות באליפות הנוער של ארצות הברית בגולף, ועד היום הוא אלוף הנוער הצעיר ביותר בארצות הברית והיחיד שהצליח לזכות ביותר מאליפות אחת.
בשנת 1994, לאחר שזכה באליפות ארצות הברית לחובבנים, היה חבר בנבחרת ארצות הברית לאליפות העולם לגולף חובבים.
בהמשך אותה שנה החל את לימודיו באוניברסיטת סטנפורד, ובשנת 1995 ניצח בתחרות גולף ארצית לסטודנטים.
וודס הגן על תוארו כאלוף ארצות הברית לחובבנים בשנת 1995 ובאוניברסיטה שבה למד, נבחר לאתלט הבולט ביותר בשנת לימודיו הראשונה.
באותה שנה השתתף לראשונה, עדיין כשחקן חובב, בתחרות גולף מקצועני באליפות ראשית (מייג'ורס), הצליח לעבור את שלב הניפוי וסיים במקום ה-41, כחובבן היחיד שעבר את שלב הניפוי.
בגיל 20 היה וודס לשחקן הגולף הראשון בהיסטוריה של ארצות הברית שהצליח לנצח שלוש פעמים ברציפות באליפות ארצות הברית לחובבנים.
באותה שנה ניצח אף לראשונה בתחרות גולף יחידים, לסטודנטים ואף הישווה את שיא החבטות לחובבן באליפות בריטניה הפתוחה בגולף.
לאחר שבילה שנתיים כסטודנט, עזב את האוניברסיטה והצטרף לשורות הסבב המקצועני בגולף.
בחודש אוגוסט 1996 הכריז וודס על הצטרפותו לסבב המקצועני בגולף ומיד חתם על חוזה פרסום עם חברת נייקי, למוצרי ספורט, בשווי 40 מיליון דולר ועם חברת טייטליסט , למוצרים לספורט הגולף, בשווי 20 מיליון דולר.
האליפות הפתוחה של מילווקי הגדולה, הייתה התחרות הראשונה בה השתתף כמקצוען והוא סיים בה במקום ה-60. אולם בשלושת החודשים הבאים ניצח בשתי תחרויות מקצועניות ובכך רכש לעצמו כרטיס כניסה לאליפות הסבב.
בשנת 1996 הכתיר אותו ירחון הספורט היוקרתי של ארצות הברית, ספורטס אילוסטרייטד כ"ספורטאי השנה", בזכות השפעתו על משחק הגולף, והתאחדות הגולף המקצועני (PGA) הכתירה אותו כ"שחקן הצעיר הטוב של השנה".
עד היום הוא שחקן הגולף היחיד בסבב הגולף המקצועני שזכה לתואר זה שנה בלבד לאחר שנכנס לסבב.
בחודש אפריל 1997 ניצח וודס בתחרות המאסטרס בהפרש של 12 חבטות מהבא אחריו והיה למנצח הצעיר בכל הזמנים בתחרות זו ולמנצח הראשון ממוצא אפריקני או אסיאתי.
בדרכו לניצחון שבר וודס 20 שיאים של תחרות המאסטרס, והשווה שישה שיאים אחרים והפך מאז לשחקן הגולף הבולט בעולם.
באותה שנה הוא המשיך וזכה בשלוש תחרויות מקצועניות נוספות בארצות הברית וב-15 ביוני 1997 דורג לראשונה כמספר אחד בעולם בין שחקני הגולף המקצוענים.
היה זה 42 שבועות לאחר שהחל בקריירה המקצוענית שלו – העלייה המהירה ביותר בהיסטוריה של הגולף למקום הראשון בדירוג העולמי.
אף על פי שהציפיות מוודס הלכו וגברו, יכולתו בשדה הגולף החלה לרדת במחצית השנייה של שנת 1997, ובשנת 1998 ניצח בתחרות אחת בלבד בסבב הגולף המקצועני.
וודס ענה למבקריו כי הוא מנסה לשנות את אופן החבטה שלו בכדור וכי הוא מקווה להשתפר בעתיד.
בחודש יוני 1999 ניצח וודס בטורניר ממוריאל, ובכך סימן את תחילתה של התקופה הארוכה ביותר שבה שלט שחקן גולף כלשהו בראשות הגולף המקצועני.
במשך שנתיים אחר כך זכה ב-17 תחרויות גולף מקצועני, ובמהלך חמש שנים נוספות זכה ב-32 תחרויות נוספות, הישג חסר תקדים מזה עשרות שנים בספורט הגולף.
את שנת 1999 סיים עם שמונה ניצחונות בתחרויות, הישג שלא היה דומה לו בעשרים וחמש השנים הקודמות.
הוא נבחר באותה שנה לשחקן השנה בגולף על ידי סבב הגולף המקצועני וכן לאתלט השנה על ידי סוכנות הידיעות Associated Press.
בסוף שנת 1999 החל וודס רצף של 264 שבועות בראשות הדירוג העולמי בגולף, הישג שאין שני לו.
החל משנת 1999 ועד לשנת 2002 זכה וודס בשבע מתוך אחת-עשרה אליפויות בסבב הראשי (ה"מייג'ורס" - טורניר המאסטרס, אליפות ארצות הברית הפתוחה בגולף, האליפות הפתוחה של בריטניה, ואליפות ה-PGA).
בשנת 2000 ניצח באליפות הפתוחה של ארצות הברית בגולף בהפרש של 15 חבטות מהבא אחריו, שיא חדש ששבר שיא הפרש חבטות קודם שהושג כ-140 שנים קודם לכן בשנת 1862.
את שנת 2000 פתח וודס בניצחון חמישי ברציפות בתחרות המקצוענית שבה שיחק, ובסך הכול ניצח באותה שנה בשלוש אליפויות בסבב הראשי, ובתשע תחרויות מקצועניות והישווה או קבע 27 שיאים חדשים בסבב המקצועני.
בתחרות AT&T הפגין את מלוא יכולתו כאשר שבע גומות לפני סיום התחרות פיגר אחר המוביל בשבע חבטות, ולמרות זאת הצליח בסופו של דבר לנצח בתחרות.
לאחר שניצח באליפות הפתוחה של ארצות הברית לשנת 2000, הפך וודס לשחקן עם סך הזכיות הכספיות הגבוה ביותר בהיסטוריה של הגולף המקצועני.
וודס מחזיק גם בשיא המקצועני לניצחון במספר החבטות הנמוך ביותר מתחת לתקן בתחרות מקצוענית (19 חבטות מתחת לתקן).
וודס המשיך לשלוט בגולף המקצועני אף בשנת 2001, זכה פעם נוספת בטורניר המאסטרס, והיה לשחקן היחיד שזכה באותה שנה בכל ארבע האליפויות בסבב הראשי (המייג'ורס).
ממוצע החבטות שלו בשנת 2000 היה הנמוך אי פעם בהיסטוריה של סבב הגולף המקצועני.
בשנים 2003 - 2004 המשיך וודס להיות אחד השחקנים הבולטים בסבב המקצועני, אך כבר לא היה השליט המנצח במגרשי הגולף.
בשנים אלו לא זכה וודס באף אחת מהאליפויות הראשיות.
בשנת 2003 היה השני בדירוג הזכיות הכספיות ובשנת 2004 במקום הרביעי.
בחודש ספטמבר 2004 ירד וודס מהמקום הראשון בדירוג הכללי בגולף המקצועני.
למרות שהישגו של וודס בדירוג היה חסר תקדים, רבים מהפרשנים תהו לגבי הירידה בכושרו.